cyanic-selkie/wikianc huggingface dataset:
ԱՄՆ (եռերգություն)
Առանձնահատկություն և բովանդականություն
Վեպերում մեծ ուշադրություն է դարձվում աշխատող դասակարգի` իրենց իրավունքների համար պայքարի հարցերին։ «Մեծ փողեր»-ի էջերում նկարագրում է «Սակոյի և Վանզետիի գործը» )։
Լենինո (գյուղ, Կրասնոարմեյսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
ԱՄՆ (եռերգություն)
Առանձնահատկություն և բովանդականություն
«ԱՄՆ»-ի տեքստը մի քանի անգամ հարմարեցվել է ռադիոհաղորդումների համար ։
(8809) Ռովերսիմոնակո
(8809) Ռովերսիմոնակո (Roversimonaco), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,783744 ա. մ., առավելագույնը մոտենում է 2,0013 ա. մ. հեռավորության վրա և հեռանում 3,5662 ա. մ. ։ Արեգակի շուրջ մեկ ամբողջական պտույտ է կատարում 1696,46 երկրային օրվա ընթացքում, իր ուղեծրով շարժվելով միջինում 0,212207 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,66° անկյուն։
Քվենթին Դոլմեր
Քվենթին Դոլմեր (Quentin Dolmaire, ), ֆրանսիացի դերասան։
(8809) Ռովերսիմոնակո
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քվենթին Դոլմեր
Ծանոթագրություններ
Կատեգորիա:Ֆրանսիացի դերասաններ Կատեգորիա:Ֆրանսիացի կինոդերասաններ
ԱՄՆ (եռերգություն)
Ծանոթագրություններ
Կատեգորիա:Ամերիկյան վեպեր Կատեգորիա:Անգլերեն վեպեր Կատեգորիա:1938 վեպեր Կատեգորիա:Գրական ստեղծագործություններ այբբենական կարգով Կատեգորիա:Մոդեռնիզմի գրական ստեղծագործություններ
Բեն Ջոնսոն (դերասան)
Ջոն Ֆորդ
Ջոնսոնը Ֆորդի մոտ իր առաջին դերը կատարեց նույն թվականին, «Երեք կնքահայրեր» կինոֆիլմում, իսկ մեկ տարի անց նկարահանվեց «Հզոր Ջո Յանգ» արկածային ֆիլմում, գլխավոր դերում Թերի Մուրի հետ։ Ֆորդը Ջոնսոնին նկարահանեց «հեծելազորային եռերգություն» ֆիլմերից երկուսում, որտեղ գլխավոր դերում Ջոն Ուեյնն էր՝ «Նա կրում էր դեղին ժապավեն» (1949) և «Ռիո Գրանդե» (1950)։ Հետագայում, 1950 թվականին Ջոնսոնը Ֆորդի ևս մեկ ֆիլմում՝ «Ֆուրգոնապանը» գլխավոր դեր խաղաց, որը դարձավ Ֆորդի սիրված ֆիմերից մեկը։
Հաջորդող նախագծեր
Հետագա տարիներին Ջոնսոնը հաճախ շարունակում էր նկարահանվել վեստերն և արկածային ֆիլմերում, որտեղ նրա էկրանի գործընկերները Հոլիվուդյան այնպիսի աստղեր էին, ինչպիսիք են՝ Չառլթոն Հեսթոնը, Մառլոն Բրանդոն, Ուիլյամ Հոլդենը, Չարլզ Բրոնսոնը և Սթիվ Մակքուինը։ 1960-1970 թվականներին նա համագործակցում է ռեժիսոր Սեմ Պեկինպայի հետ, ում մոտ նկարահանվում էր չորս տեսարաններում։ 1971 թվականին Ջոնսոնը հայտնվեց Պիտեր Բոգդանովիչի «Վերջին կինոսեանս» դրամայում, որտեղ դերի համար արժանացավ «Օսկար» մրցանակի «երկրորդ պլանի լավագույն դերասան» նոմինացիայում։
Կինոյի ողջ տարիների ընթացքում նա չէր մոռանում իր ֆերմայի մասին, որը գտնվում էր Կալիֆոռնիայում, որտեղ նա զբաղվում էր ձիաբուծությամբ։ Նրա դերասանական կարիերան շարունակվեց մինչև մահը։ 1982 թվականին նա ընդգրկվեց Օկլահոմայի վայրի արևմուտքի Ազգային ժառանգության թանգարանի փառքի սրահում։ Բեն Ջոնսոնը մահացավ սրտի կաթվածից 1996 թվականի ապրիլի 8-ին Մեսա քաղաքի պանսիոնում, մոր տեսակցության ժամանակ։ Նրան հուղարկավորեցին կնոջ մոտ Օկլահոմա նահանգի Պոուսկա քաղաքում։ Կինոարդյունաբերությունում մեծ ներդրման համար դերասանը աստղի արժանացավ Հոլիվուդյան փառքի ծառուղում։
Ստեֆանո Պեսինա
Ստեֆանո Պեսինա, իտալական ծագմամբ միլիարդատեր բիզնեսմեն, փոխնախագահ, գլխավոր գործադիր տնօրեն, «Walgreens Boots Alliance» ընկերության միակ խոշոր բաժնետեր ։
Վաղ տարիների կյանք
Պեսինան ծնվել է Պեսկարա քաղաքում, բայց նրա մանկությունն անց է կացվել Միլանում, Կոմոյում, Նեապոլում ։
Ավարտել է Միլանի պոլիտեխնիկական համալսարանի միջուկային տեխնիկայի ֆակուլտետը։ Իր կարիերան սկսել է ակադեմիայից, ավելի ուշ մասնակցել Միլանում «ACNielsen» ընկերության կողմից իրականացված շուկայական հետազոտություններին ։
Գործունեություն
1977 թվականին Պեսինան ստանձնեց դեղագործական ընտանեկան ընկերության ղեկավարի պաշտոնը Նեապոլում և վերափոխեց դա «Alliance Santé»-ի՝ ֆրանս-իտալական դեղագործական մեծածախ վաճառքի ընկերության ։ 1997 թվականին այն միավորվեց «Alliance UniChem»-ի հետ ։ 2001-2004 թվականներին, նա ստանձնեց կազմակերպության գլխավոր գործադիր տնօրենի պաշտոնը ։ Նա աշխատել է որպես փոխնախագահ, իսկ ավելի ուշ՝ որպես նախագահ։ 2006 թվականին ընկերությունը միավորվում է «Boots Group PLC»-ի հետ, իսկ 2007 թվականի հուլիսին վերածվում փակ բաժնետիրական ընկերության ։ 2007-2014 թվականներին Պեսինան ստանձնել է «Alliance Boots» ընկերության նախագահի պաշտոնը, իսկ հիմա աշխատում է որպես գործադիր փոխնախագահ և գործադիր ընկերության նախագահ ։ Պեսինան «Walgreens Boots Alliance» ընկերության տնօրենն է ։ Ինչպես նաև ղեկավարում է «Consumer Goods Forum»-ը ։
2015 թվականի հունվարի 31-ին «The Sunday Telegraph»-ին տված իր հարցազրույցի ժամանակ Պեսինան խոսել է 2015 թվականի մայիսի բրիտանական ընտրությունների մասին նշելով՝ «եթե նրանք գործեինք այնպես, ինչպես խոսում էին, աղետ կլիներ․․․ միակ խնդիրը կլիներ արդյոք նրանք կվարվեին այդպես, թե ոչ։ Պետք է ուղղակի գոռալ և ասել, որ պատասխանատու լինելն այլ բան է, երկիր կառավարելը՝ այլ»։ Նա նկարագրում էր, որ լեյբորիստների վարած քաղաքականությունը անիմաստ է, օգտակար չէ երկրի համար «Sunday Telegraph»-ը նշեց, որ Պեսինան հրաժարվել է խոսել իր քաղաքական հայացքների, ուղղվածության մասին ։
Փետրվարի մեկին՝ կիրակի օրը, Չուկա Ումուննան հրապարակում կատարեց «The Independent» լրագրում, ասելով՝ «Բրիտանացիներն ու բրիտանացի բիզնեսմենները կանեն իրենց եզրակացություները իմանալու համար, թե օտարերկրացի ներդրողներին Բրիտանիայում ինչն է ավելի գրավում․․․և կստիպեն հարկ չվճարող բիզնեսմեններին կատարել համապատասխան վճարումները» Փետրվարի 2-ին ուղիղ եթերի ընթացքում Sky Newsի հետ հարց ու պատասխանի ժամանակ Լեյբորիստական կուսակցության ղեկավար Էդ Միլիբենդը ասաց․ «Կազմակերպության ղեկավարները, ովքեր ապրում են Մոնակոյում, չեն վճարում բրիտանական հարկերը։ Ես կարծում եմ, որ մարդիկ չեն ցանկանա քվեարկել մեկի օգտին, ով ցանկություն չունի հարկեր, տուրքեր մուծելու»" ։
Փետրվարի 2-ին «Walgreens Boots Alliance»-ը հայտարարեց, որ Ստեֆանո Պեսինայի կողմից արված մեկնաբանությունները քիչ տեղ են զբաղեցնում այդքան երկար զրույցում և դուրս են դրա թեմայիցs․․․ Ստեֆանո Պեսինան արտահայտում էր միայն իր անձնական տեսակետները և քարոզչություն չէր իրականացնում ի օգուտ որևէ քաղաքական ուժի ։ Փետրվարի 6-ին «The Daily Telegraph» լրագրի խմբագիր Ալիսթեր Հեֆը կատարեց մի գրառում, համաձայն որի, լիբերալ և աշխատանքային կուսակցություններն ընդհարվել են աշխարհի ամենահարուստ ձեռներեցներից մեկի՝ Ստեֆանո Պեսինայի հետ, և համարում էր այդ ամենն անմտություն ։
Արտաքին հղումներ
Կատեգորիա:Միլիարդատերեր Կատեգորիա:Իտալացի ճարտարագետներ Կատեգորիա:Իտալացի գործարարներ
Տագանրոգի ռազմապատմական թանգարան
Տագանրոգի ռազմապատմական թանգարան (Таганрогский военно-исторический музей), Ռուսաստանի Ռոստովի մարզի Տագանրոգ քաղաքի առաջին ոչ պետական թանգարանը, որը գտնվում է քաղաքի կենտրոնական գեղատեսիլ շրջանում, ծովափի անմիջական հարևանությամբ` «Հարավ - Գեղարվեստական դարբնագործություն» ձեռնարկության վարչական մասնաշենքի առաջին հարկում։
Թանգարանի պատմություն
Թանգարանի հավաքածուի ստեղծման սկիզբը դրվել է 2004 թվականի մայիսի 9-ին, երբ ստեղծվել է «Ավտո-ռետրո Տագանրոգ» ակումբը։ Հետագա ժամանակաշրջանում ձեռք են բերվել և վերականգնվել են ավտո- և մոտոտեխնիկայի մի քանի միավորներ։ 2008 թվականից ակումբի գործունեության հայեցակարգը ստացել է ռազմապատմական ուղղվածություն։ 2010 թվականի մայիսի 6-ին բացվել է մշտական ցուցադրությունը, որում այդ ժամանակ առկա էր մի քանի հազար ցուցանմուշ։ 2012 թվականի հուլիսին «Տագանրոգի ռազմապատմական թանգարան» անվանումը ստացավ պաշտոնական կարգավիճակ։
Թանգարանին կից ստեղծվել է ռազմապատմական ակումբ, որը մասնակցում է Դոնի Ռոստով, Վորոնեժ, Վոլգոգրադ, Նովոչերկասկ, Կիև, Օդեսա, Բրեստ, Բեռլին և այլ քաղաքների ճակատամարտերի պատկական վերակառուցմանը։
2014 թվականի հոկտեմբերի 25-ի գիշերը գրեթե ամբողջությամբ այրվեց «Հարավ - Գեղարվեստական դարբնագործություն» ձեռնարկության վարչական եռահարկ մասնաշենքը, որտեղ գտնվում էր թանգարանը ։
Հաջակցություն այրված թանգարանի 2014 թվականի նոյեմբերին քաղաքի մշակույթի տանն անցկացվեց բարեգործական համերգ, իսկ դեկտեմբերի 2-ին Տագանրոգի երիտասարդական կենտրոնում տեղի ունեցավ Նոնա Մալիգինայի երիտասարդական թատրոնի ներկայացման առաջնախաղը ։
Այլ ցուցանմուշներ
Ռազմամթերքի, սառը զենքի մանրակերտեր, համազգեստ, պարգևներ, փաստաթղթեր, ռազմաճակատային կենցաղի իրեր և այլ մասունքներ։
Հղումներ
Կատեգորիա:Թանգարաններ այբբենական կարգով Կատեգորիա:Տագանրոգի թանգարաններ
Ֆոսգեն
Ֆոսգեն (COCl2)։ Ածխաթթվի դիքլորանհիդրիդ։ Օգտագործվել է առաջին համաշխարհային պատերազմում, որպես թունանյութ։
Հատկություններ
Ջրում վատ է լուծվում, իսկ օրգանական լուծիչներում՝ լավ(բենզոլ, տոլուոլ, քլորոֆորմ, քացախաթթու և այլն)։ Այն թափանցիկ գազ է, որի հոտը նման է նեխած մրգերի հոտի։ 8,2 °C ջերմաստիճանից ցածր ջերմաստիճաննորում վեր է ածվում անգույն հեղուկի։ Սենյակային ջերմաստիճանում այն կայուն նյութ է։ Տաքացնելիս մասամբ քայքավում է առաջացնելով քլոր և շմոլ գազ, իսկ 800 °C բարձր ջերմաստիճանում ամբողջությամբ դիսոցվում է ։ Ֆոսգենի պայթյունից անջատված թունանյութերի քանակը շատ քիչ է, դրա համր ֆոսգենը օգտագործում են պայթուցիկ նյութերում։ Ֆոսգենը երկաթե բալոններում երկար պահելիս առաջանում է երկաթի պենտակարբոնիլ՝ Fe(CO)5 (կարմրադեղին հեղուկ, որը ծանր է ֆոսգենից և տրոհվում է լույսի ազդեցությամբ ֆոտոկատալիտիկ եղանակով, շմոլ գազի անջատմամբ)։ Ֆոսգենը համարյա չի հիդրոլիզվում, դրա համար ֆոսգենի ամպը երկար ժամանակ կարող է մնալ օդում։ Ակտիվ փոխազդում է ամոնիակի հետ առաջացնելով կարբամիդ և ամոնիումի քլորիդ`
Այս ռեակցիան օգտագործվում է ֆոսգենի արտահոսքը հայտնաբերելու համար ամոնիակի լուծույթով թրջված  բամբակը ֆոսգենի միջավայրում սկսում է արձակել ծուխ, որը կազմված է ամոնիումի քլորիդի բյուրեղներից։
Ֆոսգենի լրիվ պոլիկոնդեսացումից երկատոմ ֆենոլների հետ առաջացնում են պոլիկարբոնատներ`
Ստացում
Առաջինը ֆոսգեն ստացավ Հեմֆրի Դեվին 1812 թվականին։ Ֆոսգենը ստացվում է քլորոֆորմի թթվեցումից օդի թթվածնով, լույսի ազդեցությամբ։ Արդյունաբերության մեջ ֆոսգեն ստանում են CO և Cl2 տաքացումով՝ ակտիվ ածխի առկայությամբ՝
Լաբարատորիաում կարելի հեշտ ստանալ SO3-ի և CCl4-ի խառնուրդի տաքացումից՝
Թունային հատկությունները
Ֆոսգենի գոլորշիները շատ թունավոր են։ Թունավորման հստակ նախանշանները ի հայտ են գալիս թունավորումից 4-ից 8 ժամ հետո։ Տարբեր աղբյուրներում գրված տեղեկություններից ապացուցվել է, որ 0,004 մգ/լ կոնցենտրացիաով ֆոսգենը 60 - 90 րոպեների ընթացքում թունավորում չի առաջացնում։ 0,01 մգ/լ կոնցենտրացիաով ֆոսգեն պարունակող մթնոլորտում կարելի է մնալ ընդամենը մեկ ժամ։ Փոքր կոնցենտրացիաով ֆոսգենը ազդում է համային ռեցեպտորների վրա։ Ֆոսգենի հոտը զգացվում է 0,004 մգ/լ կոնցենտրացիաի ժամանակ, բայց ֆոսգենը խոչընդոտում է հոտառական նյարդի ազդեցության։ Այդ ժամանակ ֆոսգենի ավելի մեծ կոնցենտրացիաները անզգալի են մարդու կողմից։
Ֆիզիոլոգիական ազդեցությունը
Լատենտային շրջանից հետո առաջանում է ուժեղ հազ, հևոց և դեմքի ու շուրթերի կապտություն։ Արագ զարգացող իդեմիան տանում է շնչահեղձության։ Արյան ճնշումը կտրուկ ընկնում է, հիվանդը սկսում է շնչել աղմուկով և վերջապես մահանում։ Ֆոսգենի մեծ կոնցենտրցիաներով թունավորման ժամանակ իդեմիան չի զարգանում։ Հիվանդը սկսում է խորը շնչել, ընկնում է գետնին, սկսում է թպրտալ, երեսի գույնը սկսում է կապտել և հիվանդը մահանում է։ Հեգլերը ֆոսգենով թունավորումը նկարագրում էր այս օրինակով՝ Մունտշը այսպես է նկարագրել ֆոսգենով թունավորումը՝
Օգտագործումը զինամթերքում
Զինական տեսանկյունից նրա կարևորագույն հատկություններից է լավ լուծելիությոունը քլորոպիկրինում, իպրիտում, արիլ և ալկիլքլորարսիններում և թթվային ծխագոյացնող նյութերում՝ սիլիցիումի քառավալենտ քլորիդ, անագ, տիտան։ Ֆոսգենի և ծուխ առաջացնող նյութերի խառնուրդները օգտագործվել են առաջին և երկրորդ համաշխարհային պատերազմներում։
Կիրառություը օրգանական սինթեզում
Օգտագործում են մի շարք ներկանյութեր, պոլիկարբոնատներ, միզանյութ և նրա ածանցյալները, իզոցիանատներ, անջուր մետաաղների քլորիդներ, պեստիցիդներ ստանալու համար ։
Ծանոթագրություններ
Կատեգորիա:Քիմիական զենք Կատեգորիա:Քլորանգիդրիդներ
Մամիսաանթուբանի
Մամիսաանթուբանի (მამისაანთუბანი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 35 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(382) Դոդոնա
(382) Դոդոնա (Dodona), աստերոիդ աստերոիդների հիմնական գոտում։ Հայտնաբերվել է 1894 թվականի հունվարի 29-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 3,116232 ա. մ., առավելագույնը մոտենում է 2,5701 ա. մ. հեռավորության վրա և հեռանում 3,6623 ա. մ. ։ Արեգակի շուրջ մեկ ամբողջական պտույտ է կատարում 2009,29 երկրային օրվա ընթացքում, իր ուղեծրով շարժվելով միջինում 0,179168 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,4° անկյուն։
Ըստ Տոլենի սպեկտրալ դասակարգման պատկանում է M դասին ։
Արտաքին հղումներ
Կատեգորիա:Աստերոիդների դաս M Կատեգորիա:1894 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջեյմս Ֆոլի
Ջեյմս Ռայթ Ֆոլի (James Wright Foley,  ), ամերիկացի անկախ ֆոտոլրագրող, որն աշխատել է լուրերի օնլայն GlobalPost ծառայությունում ։ Առևանգվել է Սիրիայի հյուսիս-արևմուտքում 2012 թվականի նոյեմբերի 22-ին ։ Ֆոլին մահապատժի է ենթարկվել 2014 թվականի օգոստոսի 19-ին կամ ավելի վաղ, Իրաքի և Լևանտի իսլամական պետության ահաբեկչական ջիհադիստական խմբավորման կողմից` որպես վրեժ ԱՄՆ ռազմաօդային ուժերի կողմից Իրաքում իրենց զորամասերն ռմբակոծելու համար  ։
Երիտասարդ տարիներ
Ջեյմս Ֆոլին ծնվել է 1973 թվականի հոկտեմբերի 18-ին, Նյու Հեմփշիր նահանգի Ռոչեսթեր քաղաքում, Ջոն և Դիանա Ֆոլիների ընտանիքում։ Ընտանիքի հինգ երեխաներից ավագն էր ։ Դաստիարակվել է որպես կաթոլիկ  ։ Սովորել է Նյու Հեմփշիր նահանգի Վուլֆբորո քաղաքի Քինգսվուդ տարածաշրջանային միջնակարգ դպրոցում ։
Կարիերան սկսել է որպես դասավանդող` աշխատելով Արիզոնայում, Մասաչուսեթսում և Չիկագոյում, իսկ 2000-ականների կեսերին անցել է ֆոտոլրագրությանը ։ 2009 թվականին մեկնել է Իրաք` աշխատելու ԱՄՆ Միջազգային զարգացման գործակալության կողմից ֆինանսավորվող կրթական ծրագրերում։ 2010 թվականին մեկնել է Աֆղանստան` որպես անկախ լրագրող աշխատելու նպատակով, որտեղ 2011 թվականի հունվարին միացել է Stars and Stripes թերթին։ Երկու ամիս անց ձերբակալվել է ամերիկյան ռազմական ոստիկանության կողմից Կանդագարում` մարիխուանա պահելու և օգտագործելու կասկածանքով։ 2011 թվականի մարտի 3-ին Ֆոլին խոստովանել է այդ փաստն ու հեռացել աշխատանքից ։
Առաջին գերություն
2011 թվականի ապրիլին Ֆոլին, որ աշխատում էր GlobalPost-ում, երեք այլ լրագրողների հետ Մուամմար ալ-Կադդաֆիին ենթարկվող ուժերի կողմից բռնվել են Լիբիայում. ֆոտոթղթակից Անտոն Համմերլն սպանվել է ։ Ֆոլին բանտից ազատ է արձակվել 44 օր անց ։ 2012 թվականին BBC-ին տված հարցազրույցում Ֆոլին ասել է, թե «ինձ ձգում է հակամարտությունների դրամատիզմը, և ես փորձում եմ պատմել այն մասին, ինչի մասին դեռևս չի խոսվել։ Ես բախվում եմ բռնության ծայրահեղ դրսևորումների հետ, սակայն ես նաև հետաքրքրված եմ իմանալու այն, թե ինչն է իրականում առաջնորդում այդ մարդկանց» ։ Այս փորձառությունը չի խանգարել նրան, նա արագորեն Լիբիա է վերադարձել և GlobalPost-ի լրագրող Թրեյսի Շելտոնի հետ 2011 թվականի հոկտեմբերի 20-ին եղել է Մուամմար ալ-Կադդաֆիի սպանության վայրում ։
Երկրորդ գերություն և մահապատիժ
Նրա գտնվելու վայրը անհայտ է եղել մինչև 2014 թվականի օգոստոսի 19-ը, երբ Իրաքի և Լևանտի իսլամական պետության տեղեկատվական պաշտոնական օրգանը` «Ալ Ֆուրկան» ընկերությունը, արևելյան ամերիկյան ժամանակով 17:00-ից հետո «ՅուԹյուբյան» ալիքով տեղադրել է «Ուղերձ Ամերիկային» (A Message To America) քարոզչական տեսահոլովակը, որտեղ գլուխը սափրած Ֆոլին, նարնջագույն կոմբինեզոն հագած, ծնկի է եկել` ակնհայտորեն հաղթահարելով ներքին դիմադրությունն ու գտնվելով ճնշման տակ ` կարդացել է ահաբեկիչների կողմից պատրաստված հայտարարությունը, որը կոչ է արել ամերիկացիներին դադարել աջակցել ԱՄՆ կառավարությանը և Իրաքում ԻԼԻՊ-ի բազաների ռմբակոծմանը. լրագրող նաև դիմել է ծովային հետևակ իր եղբորը` Ջոնին, որը ծառայում է Իրաքում ։
Դրանից հետո ոտքից գլուխ սև հագնված մարդը, դանակը ճոճելով, ակնհայտ բրիտանական շեշտադրությամբ սպառնում է ԱՄՆ-ի կառավարությանը.
Այնուհետև նա դանակը դրել է իր զոհի կոկորդին, և տեսագրությունը մթնել է ։ Հաջորդ կադրում Ֆոլիի գլուխն ընկած է իր մարմնի վրա, ձեռքերին ձեռնաշղթաներ են ։ Ահաբեկիչը նաև ասել է ամերիկյան մեկ այլ լրագրողի` Թայմի թղթակից Սթիվեն Սոթլոֆի գտնվելու վայրի մասին (առևանգվել է 2013 թվականի օգոստոսին), որը ևս կարող է մահապատժի ենթարկվել , եթե ԱՄՆ-ն չդադարեցնի օդային հարվածները ։
Ավելի վաղ համացանցում թողարկված անգլալեզու տեսաուղերձում ԻԼԻՊ-ի ներկայացուցիչները խոստացել էին «ամենուր» հարձակվել ամերիկացիների վրա, եթե ԱՄՆ-ն չդադարեցնի օդային հարվածները. «Մենք ձեզ բոլորիդ կխեղդենք արյան մեջ»  ։ Ինչպես հետագայում հայտնի է դարձել, զինվորականները փորձ են արել ազատել Ֆոլիին, սակայն փորձը չի հաջողվել , քանի որ, ըստ Պենտագոնի պաշտոնական ներկայացուցիչ փոխ-ծովակալ Ջոն Կիրբիի հայտարարության` գերին չի եղել նշված վայրում , ինչը հետագայում պաշտոնապես հաստատվել է ԱՄՆ-ի պաշտպանության նախարար Չակ Հեյգելի կողմից , ինչպես նաև հաստատվել է, որ Օբաման տեղեկացված է եղել գործողության վերաբերյալ ։ Ահաբեկիչները նաև Ֆոլիի համար 100 միլիոն դոլար փրկագին են պահանջել, սակայն ԱՄՆ իշխանությունները հրաժարվել են վճարել , իսկ նրա մահից մեկ շաբաթ առաջ հարազատներն էլեկտրոնային նամակ են ստացել ` նոր` 132 միլիոն դոլար փրկագնի պահանջով , հակառակ դեպքում սպառնացել են Ֆոլիին մահապատժի ենթարկել` որպես վրեժ ԱՄՆ-ի հասցրած օդային հարվածների ։ Նույն ժամանակ ահաբեկիչները առաջարկել են փոխանակել Ֆոլիին պակիստանցի գիտնական կնոջ` Աաֆիա Սիդիկիի հետ, որը դատապարտված էր 86 տարվա ազատազրկման` Աֆղանստանում ԱՄՆ բանակի սպաների և ՀԴԲ գործակալների վրա հարձակվելու համար ։
Օգոստոսի 24-ին Ֆեյսբուք սոցիալական ցանցում Ֆոլիի ընտանիքը հրապարակել է նրա նամակը գերությունից, որտեղ ասվում էր, որ «ընտանիքի ու ընկերների մասին մտքերը տեղափոխում են ինձ այստեղից շատ հեռու և իմ սիրտը լցնում են ուրախությամբ»` հիշեցնելով «այն հիանալի ժամանակի մասին, որն անց եմ կացրել ընտանիքիս հետ», օրինակ, ինչպես է մանուկ տարիներին խաղացել եղբայրների ու քույրերի հետ, հայրիկի հետ խանութ գնացել կամ մայրիկի հետ հեծանիվ քշել։ Ֆոլիի խոսքերով` իր հետ նույն տարածքում պահվում են 17 մարդ. նրանք խոսում են սպորտի մասին, քննարկում են ֆիլմեր ու առօրյա կյանքը, շախմատի առաջնություն են կազմակերպում ։
Արձագանքներ և հետաքննություն
Ֆոլիի ընտանիքը հաստատել է նրա մահը ։ Նրա մայրը, Դիանա Ֆոլին, ասել է, որ «մենք երբեք ավելի շատ չենք հպարտացել Ջիմով, ինչպես հիմա։ Նա իր կյանքն է տվել հանուն այն բանի, որպեսզի աշխարհին պատմի սիրիացի ժողովրդի տառապանքների մասին»։ Իր ընտանիքի անունից նա խնդրել է «առևանգողներին պահպանել մյուս գերիների կյանքը։ Ինչպես և Ջիմը, նրանք ոչնչում մեղավոր չեն։ Նրանք չեն ղեկավարում ԱՄՆ կառավարության քաղաքականությունը Իրաքի, Սիրիայի կամ աշխարհի որևէ այլ մասի վերաբերյալ» ։ Հայրը, Ջոնն, ասել է, որ նա «ոգեշնչում էր մեզ և շատ ուրիշների համար։ Մենք կարոտում ենք նրա քաջությունը, նրա սերը, նրա վճռականությունը, նրա ծիծաղն ու ժպիտը» ։ Հետաքննությունների դաշնային բյուրոյի աշխատակիցները, զրուցելով ընտանիքի անդամների հետ, հայտարարել են, որ «պատճառ չկա կասկածել այդ տեսագրության իրական լինելուն» ։
Տեսագրության` օգտվողների կողմից ակտիվորեն իրար փոխանցել սկսելուց հետո Թվիթթերի գլխավոր տնօրեն ԴԻկ Կոստոլոն հաղորդել է, որ «մենք ակտիվորեն սառեցրել և շարունակում ենք սառեցնել այն բոլոր հաշիվները, որոնք կապված են այս պատկերի հետ»։ Իրենց հերթին, շատ բլոգերներ սկսել են տարածել #ՀարգեքՋեյմսՖոլիին (#RespectJamesFoley) հեշթեգը ։ ՅուԹյուբ կայքում տեղադրված տեսագրությունը ջնջվել է, քանի որ այն խախտում էր բռնության տեսարաններ պատկերելու կանոնները, իսկ Թվիթթերի ղեկավարությունը արգելափակել է ԻԼԻՊ-ի ներկայացուցիչների հաշիվները ։
Բրիտանացի վերլուծաբան Էլիոթ Հիգգինսը ապացույցներ է ներկայացրել առ այն, որ Ֆոլին սպանվել է սիրիական Ալ-Ռակկա քաղաքից հարավ   ։
ՄԱԿ-ի գլխավոր քարտուղար Բան Կի Մունի ներկայացուցիչ Ստեֆան Դուժարիկը հայտնել է, որ նա «վճռականորեն քննադատում է լրագրող Ջեյմս Ֆոլիի սարսափելի սպանությունը, նողկալի հանցագործություն, որը ցույց է տալիս, թե ինչպես է «Իսլամական պետություն» ահաբեկչական խմբավորման արշավը շարունակում ճնշել Իրաքի և Սիրիայի ժողովուրդներին։ Այս և մյուս սարսափելի հանցագործությունների մեղավորները պետք է կանգնեն դատարանի առաջ» ։
ՄԱԿ-ի Անվտանգության խորհրդի հատուկ հայտարարության մեջ ընդգծվել է, որ Ֆոլիի մահվան համար բոլոր մեղավորները պետք է պատասխանատվության ենթարկվել, իսկ բոլոր երկրները պարտավոր են միանալ ջիհադիստների դեմ պայքարին.
Մամուլի հարցերով ԵԱՀԿ ներկայացուցիչ Դունյա Միյատովիչը ցավակցություններ է հայտնել սպանված լրագրողի ընտանիքին ու ընկերներին` լրագրողի հետ տեղի ունեցածը կոչելով «ամբողջ լրագրողական համայնքի ողբերգություն», քանի որ «Ֆոլիի նման լրագրողները բացում են մեր աչքերը, նրանց ռեպորտաժները լուսավորում են մեզ և տեղեկատվություն են հաղորդում աշխարհի հեռավոր վայրերում տեղի ունեցող նշանակալի իրադարձությունների մասին` հաղորդելով պատմություններ, որոնք առանց այս լրագրողների երբևէ չէին պատմվի» ։
ԱՄՆ-ի նախագահ Բարաք Օբաման ասել է, որ «այսօր ամբողջ աշխարհը ցնցված է ԻԼԻՊ-ի ահաբեկչական խմբավորումների կողմից Ջիմ Ֆոլիի անմարդկային սպանությամբ։ Ես խոսել եմ Ֆոլիի ընտանիքի հետ ու ասել, որ մեր բոլորի սրտերը կոտրված են այդ կորստից։ Աշխարհը ձևավորվում է այնպիսի մարդկանցով, ինչպիսին էր Ջիմ Ֆոլին և մարդկության մեծամասնությունը, որը ցնցված է այս սպանությամբ», քանի որ «չկա մի հավատ, որը սովորեցնում է մարդկանց մորթել անմեղներին» , ավելացնելով, որ «Ամերիկայի Միացյալ Նահանգները շարունակելու է անել այն, ինչը մենք պարտավոր ենք անել, այն է` պաշտպանել մեր ժողովրդին։ Մենք պետք է աչալուրջ լինենք։ Երբ ամերիկացիներին վնասում են, կապ չունի` որտեղ, մենք անում ենք անհրաժեշտ ամեն ինչ, որպեսզի արդարադատությունը հաղթի։ Մի հարցում մենք համաձայն ենք. ԻՊԻԼ-ի նման խմբավորումը տեղ չունի 21-րդ դարում» ։
ԱՄՆ ազգային մամուլի ակումբի նախագահ Մայրոն Բելքայդն ասել է, որ «մենք քննադատում ենք լրագրողի մահապատիժը, որը կատարում էր իր պարտքը։ Մենք մեր ցավակցություններն են հղում Ջեյմսի ծնողներին` Ջոն և Դիանա Ֆոլիներին, որոնք չէին դադարում փնտրել իրենց որդուն ամբողջ աշխարհում։ Նա եզակի ու խիզախ լուսանկարիչ էր, որը վտանգում էր իր անձնական անվտանգությունը` Սիրիայում իրավիճակը լուսաբանելու համար։ Ջեյմսը դրա համար վճարել է իր կյանքին» ։
ԱՄՆ գլխավոր դատախազ Էրիկ Հոլդերը հայտարարել է սպանության հետաքննության սկզբի մասին, և նրանք, ովքեր մասնակից են նմանատիպ հանցագործությունների, պետք է իմանան, որ իրենց չեն կարողանալու խուսափել արդարադատությունից ։ Իր հերթին, Օբաման խոստացել է արդարադատության հասնել «բարբարոս ահաբեկիչների» հանդեպ, սակայն դրա համար կարող է ժամանակ պահանջվել, քանի որ «ԻՊԻԼ-ի նման վարակն արմատախիլ անելը չի կարող հեշտ ու արագ լինել» ։
Միացյալ Թագավորության վարչապետ Դևիդ Քեմերոնը տեսագրությունը ցնցող է անվանել և ընդհատել է իր արձակուրդը Կոռնուոլ դքսությունում ։ Ավելի ուշ նա հաղորդել է, որ «մենք չենք որոշել տեսագրությունում հայտնված անձի ինքնությունը, սակայն մեզ հասած տեղեկություններով շատ հավանական է, որ նա Մեծ Բրիտանիայի քաղաքացի է։ Սա խորապես ցնցող նորություն է» ։
Մեծ Բրիտանիայի արտաքին գործերի նախարար Ֆիլիպ Հեմոնդը ԻՊԻԼ-ի` բրիտանական ակցենտով ներկայացուցչի կողմից լրագրողի սպանությունը BBC ռադիոկայանի եթերում կոչել է «այդ կազմակերպության սարսափեցնող դաժանության օրինակ։ Մեզ քաջ հայտնի է, որ Բրիտանիայի մեծ թվով քաղաքացիներ սարսափելի հանցանքներ են գործում` «Իսլամական պետության» և այլ ծայրահեղական կազմակերպությունների հետ մասնակցելով ջիհադին։ Մենք հետևում ենք սրան արդեն շատ ամիսներ և գործում ենք իրավիճակին համապատասխան, և ինձ թվում է, որ տեսագրությունը ոչինչ չի փոխի ։ Բացառված չէ, որ լրագրողի մահապատիժը բրիտանացի է իրագործել, սակայն վերջնական եզրակացությունների համար դեռևս լրացուցիչ ստուգում է անհրաժեշտ ։ Մենք արդեն վաղուց ենք զգուշացնում, որ Սիրիայի, իսկ այժմ նաև` Իրաքի տարածքում նշանակալի թվով բրիտանացիներ կան։ Հենց այդ պատճառով այն ամենը, ինչ այժմ տեղի է ունենում այնտեղ, անմիջական վտանգ է նաև մեզ համար, քանի որ մարտերի փորձ ձեռք բերած ահաբեկիչները կարող են վերադառնալ տուն, Մեծ Բրիտանիա» ։  Ավելի ուշ Հեմոնդը, խոսելով խալիֆատի մասին, հայտարարել է, որ «որևէ կասկած չկա, որ նման պետությունը բազա կդառնա` Արևմուտքի երկների վրա հարձակվելու համար։ ԻՊ շարժումն այժմ պատերազմ է մղում արաբական երկրների, ավանդական մուսուլմանական համայնքի, Արևմուտքի դեմ։ Եվ մենք պարտավոր ենք այս դիրքերից կառուցել մեր գործողություններն ու հարաբերությունները ԻՊ-ի հետ», իսկ «եթե անգամ մենք նրան պարտության մատնենք, ապա ԻՊ-ի կազմում Մեծ Բրիտանիայից ու ԵՄ այլ երկրներից պատերազմած ահաբեկիչները, որոնք կվերադառնան իրենց հայրենիք, ազգային անվտանգության համար մեծ սպառնալիք կներկայացնեն։ Մենք չենք բացառում, որ այդ մարդիկ զինված պայքարը կշարունակեն իրենց տանը` ԵՄ-ում, Ավստրալիայում, ԱՄՆ-ում և արաբական երկներում։ Մենք լիազորված ենք ձերբակալել նրանց, երբ նրանք կվերադառնան բրիտանական տարածք։ Միևնույն ժամանակ, նրանք կարող են դատական հետապնդման ենթարկվել Մերձավոր Արևելքում կատարած իրենց գործողությունների համար» ։ Միևնույն ժամանակ, Սքոթլանդ Յարդի լեզվաբանական լաբորատորիաների աշխատակիցները սկսել են ուսումնասիրել տեսագրությունները  ։ Ըստ որոշ տվյալների` մարդասպանը ծնուդնով Լոնդոնից է կամ Անգլիայի հարավ-արևելքից` Քենթ կամ Էսսեքս կոմսություններից, իսկ Սիրիայում մտնում է Ջոն, Փոլ և Ռինգո կեղծանուններով երեք բրիտանացի ջիհադիսներից կազմված «Beatles» խմբի մեջ, որոնք հսկում են գերի լրագրողներին  ։
Ըստ ՀԴԲ-ի, MI5-ի և Սքոթլանդ յարդի համատեղ հետաքննության` կասկածյալներ էին համարվում Աբդել Մաջիդ Աբդել Բարին (23 տարեկան, նախկին երաժիշտ, Լոնդոնից հեռացել է «հանուն Ալլահի», լուսանկար էր հրապարակել, որում ձեռքին պահում էր սիրիական բանակի զինվորի կտրված գլուխը, նրա հայրը` Ադել Աբդել Բարին, Ուսամա բեն Լադենի մտերիմներից մեկն է և պահվում է ամերիկյան բանտում ու սպասում ահաբեկչության դեմ մեղադրանքի դատավարությանը) , Աբու Հուսեյն ալ-Բրիտանին (իսկական անունը` Ջունաիդ Հուսեյն, հաքեր է Բրիմինհեմից, փախել է Սիրիա), Աբու Աբդուլլա ալ Բրիտանին (օգտագործում է սոցցանցերը` երիտասարդներին հավաքագրելու համար, Ջոնի ձայնը ենթադրաբար նրանն է) ։
Ֆրանսիայի նախագահ Ֆրանսուա Օլանդն ամենայն խստությամբ դատապարտել է ջիհադիստական «Իսլամական պետության» կողմից լրագրողի բարբարոսական մահապատիժը, քանի որ այդ ահաբեկչական կազմակերպությունը «պաշտպանում է միայն դաժանությունն ու ֆանատիզմը», իսկ Ֆոլին կատարում էր իր պարտքը թեժ կետերում` չնայած կյանքի հանդեպ սպառնալիքին ։
Ֆրանսիայի արտաքին գործերի նախարար Լորան Ֆաբիուսը հայտարարել է, որ «եթե մահապատժի մասին տեղեկատվությունը հաստատվի, այդ նողկալի սպանությունը կրկին կհաստատի, թե ինչպիսին է «բարբարոսական խալիֆատի» իրական դեմքը։ Այսօր, ինչպես երբեք, Ֆրանսիան հավատարիմ է լրագրողների` լիակատար անվտանգության մեջ աշխատելու իրավունքի պաշտպանությանը։ Այսպիսի բարբարոսական գործողությունների մեղավորները ոչ մի դեպքում անպատիժ չպիտի մնան» ։
Ֆրանսպրեսի ղեկավար Էմմանյուել Օգը հայտնել է, որ «սա ոչ թե ուղղակի ողբերգություն է, սա, նախ և առաջ, բարբարոսություն է։ Այն դատապարտելը ոչ թե ուղղակի պարտք է, այլ դա պայքարի մի մաս է բոլոր նրանց համար, ով կարծում է, որ տեղեկատվության ազատությունը ժողովորդավարական հասարակության բարձրագույն արժեք է»։ Տեղեկատվության տնօրինության ղեկավար Միշել Լերիդոնն ասել է, որ «գործակալության` նրա և նրա աշխատանքին ծանոթ լրագրողները նկարագրում են նրան որպես համեստ ու արի մարդ, ով կարողանում էր տեղեկատվության հետ փոխանցել մարդկային կերպարներ։ Նրա նկարներն ու լրագրողական աշխատանքի որակը հատուկ դեր ունեին Սիրիայի հակամարտության լուսաբանման գործում։ Խոսքերից ու լուսանկարներից բացի լրագրողն իր պարտքը կատարելու համար այլ զենք չունի։ Նրանց ազատության ու կյանքի հանդեպ ոտնձգությունները ստոր ու նողկալի արարք են» ։
Իտալիայի նախագահ Ջորջո Նապոլիտանոն հեռագիր է ուղարկել Օբամային` ցավակցություն հայտնելով Ֆոլիի հարազատներին ու ողջ ամերիկյան ժողովրդին.
Սիրիայի լրագրողների միության ղեկավար Էլիաս Մուրադը խստորեն քննադատել է սպանությունը, հաղորդելով, որ զինյալները գերի են պահում մեծ թվով լրագրողների ։
Սիրիայի նախագահ Բաշշար ալ-Ասադի պաշտոնական ներկայացուցիչ Բութայնա Շաբաանը հաղորդել է, որ ՄԱԿ-ը տեղեկություններ է ունեցել այն մասին, որ Ֆոլին սպանվել է նախորդ տարի ։ Սակայն GlobalPost-ի ղեկավար Ֆիլ Բալբոնին ասել է, որ «դա բացարձակ սուտ է, որը հակասում է շատ լուրջ ու անվիճելի ապացույցների։ Մենք տիրապետում ենք ականատեսների` ձերբակալվածների բազմաթիվ վկայությունների, որոնք մինչև վերջին ամիսը պահվել են Ջիմի հետ» ։
Ռուսաստանի արտաքին գործերի նախարարության` մարդու իրավունքների, ժողովրդավարության ու օրենքի գերակայության հարցերով լիազոր Կոնստանտին Դոլգովն ասել է, որ «ԻԼԻՊ-ի ահաբեկիչների կողմից երկու տարի առաջ Սիրիայի հակամարտության գոտում կորած ամերիկացի լրագրող Ջեյմս Ֆոլիի բարբարոսական սպանությունը վրդովմունք է առաջացնում։ Այդօրինակ անմարդկային գործողությունների համար չկա և չի կարող որևէ արդարացում լինել։ Մահացածի հարազատներին, մտերիմներին ու գործընկերներին հայտնում ենք մեր ցավակցությունները» ։
Ռուսաստանի լրագրողների միությունն արտահայտել է իր «ամենաանկեղծ ու խորը ցավակցությունները լրագրող Ջեյմս Ֆոլիի հարազատներին, մտերիմներին ու գործընկերներին, որի` ԻՊԻԼ-ի ահաբեկիչների կողմից հրեշային սպանությունը ցնցել է ամբողջ աշխարհը։ Անզեն լրագրողի հանդեպ գործած այս հանցագործությունը, որը մինչև վերջ կատարում էր իր մասնագիտական պարտքը, չպետք է անպատիժ մնա։ Ձեզ հետ միասին սգում և արժանին ենք մատուցում Ջեյմսի արիությանը» ։
Հիշատակ
2014 թվականին Ֆոլիի անունը հավերժացել է Վաշինգտոնի Լրագրության և նորությունների թանգարանի Լրագրողների հուշակոթողի վրա ։
Արտաքին հղումներ
Կատեգորիա:Ամերիկացի ֆոտոլրագրողներ Կատեգորիա:Ամերիկացի լրագրողներ Կատեգորիա:Ամերիկացի լուսանկարիչներ Կատեգորիա:Ամերիկացի մանկավարժներ
Բերվիք ամրոց
Բերվիք ամրոց, ավերված ամրոց Բերվիք-ըփոն-Թվիդում, Անգլիայի Նորթումբերլանդիա շրջանում։
Պատմություն
Ամրոցը հիմնադրվել է 12-րդ դարում Շոտլանդիայի թագավոր Դավիդ I-ի կողմից։ 1296–1298 թվականներին Անգլիայի թագավոր Էդվարդ I-ը վերանորոգել է ամրոցն ու ամրացրել քաղաքը նախքան այն Շոտլանդիային վերադարձնելը։ 1292 թվականի նոյեմբերին Անգլիայի ամբողջ պառլամենտի ու շոտլանդական մի շարք ազնվականների ներկայությամբ թագավոր Էդվարդը մեծ դահլիճում հայտարարել է իր վճռի մասին, որը նա կայացրել էր հօգուտ Ջոն Բալիոլի՝ իր, Ռոբերտ Բրյուսի ու Հոլանդացի կոմսի միջև Շոտլանդիայի գահի համար վեճի արդյունքում։  1330 թվականին  "Դոմինո Ռոբերտո դե Լոեդրը" Բրասսից, որը ներկայացվում էր որպես Մարչերի ու Բերվիք-ըփոն-թվիդի ամրոցի պահապան, այնտեղ իր ծառայության ժամկետի ավարտին ակնհայտորեն ստացել է £33.6s.8d, ավելացրած նման մի գումար, շոտլանդական պետական գանձարանից ։ Ամրոցն ու քաղաքը մի քանի անգամ փոխել են տերերին անգլո-շոտլանդական կոնֆլիկտների ընթացքում։
1464 թվականի Շոտլանդիայի պետական գանձարանի մատյանների գրառումների համաձայն, Էդրինգթոնի Ռոբերտ Լաուդերին վճարվել է £20 Բերվիք ամրոցում վերանորոգումներ անելու համար։ 16-րդ դարում, Էլիզաբեթ I-ի իշխանության օրոք, ամրացվել են պարիսպները, ավելացնելով երկու կիսաշրջանաձև կողային աշտարակներ հրետանու համար, մեկը գետի եզրին, մյուսը՝ կուրտինայի անկյունում։
Քանի որ ամրոցը գտնվում էր Անգլիայի ու Շոտլանդիայի միջև թեժ վիճաբանության առարկա սահմանային տարածքում, այն դարձել էր Բրիտանական Կղզիների ամենակարևոր ամրոցներից մեկը և ունեցել է իրադարձություններով հարուստ պատմություն։ Որպես տարածքում գլխավոր մարտավարական նպատակ, ամրոցը մի շարք անգամներ նվաճվել է և՛ անգլիացիների, և՛ շոտլանդացիների կողմից ու հաճախ կրել էական վնասներ․ Էդվարդ I-ն այն օգտագործել է որպես  շտաբ Շոտլանդիայի իր նվաճումների ընթացքում։ Ամրոցը ձեռքից-ձեռք է անցել նաև պակաս դաժան հանգամանքներում, երբ անգլիացի թագավոր Ռիչարդ I-ն այն վաճառել է շոտլանդացիներին երրորդ խաչակրաց արշավանքը ֆինանսավորելու համար։ 1482 թվականի օգոստոսի վերջին շաբաթում ամրոցը վերջնականապես անցել է անգլիացիների ձեռքը։  Շոտլանդիան գրավելուց հետո Ալբանիի դքսի հետ կնքված պայմանագրին հաջորդել է Գլոուսեստերի դուքս Ռիչարդի կողմից ամրոցի խլումը Հեյլզի լորդ Պատրիք Հեփբուրնից։
Բերվիքի շուրջը տասնվեցերորդ դարում ժամանակակից բերդապատնեշների կառուցումը ցույց է տվել, որ ամրոցը հնացել է և նրա հետագա պատմությունը կայուն անկում է ապրել։  Կառույցի լայն հատվածներ պարզապես օգտագործվում էին որպես քարհանք  (հատկապես սուրբ երրորդության ծխական եկեղեցին կառուցելու համար), մինչդեռ տասնիներորդ դարում մեծ դահլիճն ու մնացորդների մեծ մասը  քանդվել է, որպեսզի ճանապարհ բացվի Բերվիք-ըփոն-Թվիդի երկաթուղային կայարանի համար։  Այնտեղ, որտեղ թագավոր Էդվարդը շոտլանդական ազնվականությունից հավատարմության երդումներ էր ընդունում, այժմ գտնվում են երկաթուղային կառամատույցները և մի ծանուցատախտակ, որտեղ նշված է այդ մասին։
Կառույցի հիմնական պահպանված մասը ուշ տասներեքերորդ դարի սպիտակ պարիսպն է և աստիճանների չափազանց բարձր ու երկար շարքը, որ հայտնի է որպես Բրեյքնեք սանդուղք։ Գտնվում է «Անգլիական Ժառանգության» հսկողության տակ։
Նշումներ
Կատեգորիա:Անգլիայի դղյակներ
Յորգոս Մազոնակիս
Յորգոս Մազոնակիս (Γιώργος Μαζωνάκης, ), հույն երգիչ, լաիկո ժանրի ներկայացուցիչ։
Կենսագրություն
Յորգոս Մազոնակիսը ծնվել և մեծացել է Նիկեա քաղաքի մոտակայքում (Աթենք)։ Մանկուց նա սիրահարված է եղել երաժշտությանը, նրա կուռքերի թվում էին լաիկոյի այնպիսի ճանաչված վարպետներ, ինչպիսիք են Յաննիս Պարիոսը, Ստրատոս Դիոնիսիուն։ Արդեն 15 տարեկանում երիտասարդը հաստատապես որոշել էր դառնալ երգիչ։ Նրա առաջին պրոֆեսիոնալ ելույթը տեղի է ունեցել 1992 թվականի ամռանը Պատրաս գիշերային ակումբում։ Նրան անմիջապես նկատել են, և Universal Music-ը (այն ժամանակ՝ Polygram) առաջարկել է համագործակցել ։
Ազգային ճանաչմանն ուղղված հաջորդ քայլը մի շարք ներկայացումներ էին Աթենքի գիշերային ակումբներում։ Մեկ տարվա ընթացքում երգիչը շրջագայել է Հունաստանում, Կիպրոսում, ելույթներ ունեցել Գերմանիայում, Ավստրալիայում, ինչպես նաև Ամերիկայի մի քանի նահանգներում՝ Նյու Յորքում, Նյու Ջերսիում, Ատլանտիկ Սիթիում և Չիկագոյում։
2001 թվականին երգիչը պայմանագիր է կնքել Heaven Music երաժշտական ​​լեյբլի հետ, որի հետ մինչ այժմ համագործակցոում է։ Նրանց համատեղ առաջին սինգլը դարձավ ոսկե՝ պաշտոնական թողարկման օրվանից ընդամենը մեկ ամիս անց։ Բացի այդ, երգչի հաջողությունը Իտալիայում հասել է «Μου λείπεις» (Կարոտում եմ քեզ) երգի շնորհանդեսից հետո։ Հաջորդ՝ «ΚΟΙΤΑ ΜΕ» ալբոմը, նույնպես դարձել է ոսկե Հունաստանում և Իտալիայում, իսկ Իտալիայում թողարկված կրկնակի ձայնասկավառակը՝ Giorgios Mazonakis անունով, դարձել է պլատինե։
2002 թվականին երգիչը կատարել է Ստամատիս Կրաունակիսի երկու երգ, որոնք դարձել են ռեժիսոր Նիկոս Պանայոտոպուլոսի ֆիլմերի սաունդթրեքերը։ Նույն թվականին «ΚΟΙΤΑ ΜΕ» ալբոմը վերաթողարկվել է կրկնակի ձևաչափով՝ առաջինը կոչվում էր ΚΟΙΤΑ ΜΕ, մյուսը՝ BEAT: Վերջինս ներառում է Ֆիվոսի հեղինակած երգերը։
Երաժիշտների հետագա համագործակցության արդյունքը դարձել է 2003 թվականի «ΣΑΒΒΑΤΟ» (հուն. Շաբաթ) ալբոմը։ Այս համանուն ալբոմի հիթը Մազոնակիսին բացեց ամբողջ աշխարհի առաջ։ Երգչի այս ալբոմը դարձել է պլատինե։
2011 թվականին Յորգոս Մազոնակիսը Նատաշա Թեոդորիդուի հետ ելույթ է ունեցել Աթենքի «Votanikos» ակումբում։ Թամթան հանդես է եկել որպես բացման արարողություն ։ 2012 թվականի ամռանը երգիչը համերգային շրջագայություն է կատարել՝ «ΓΙΩΡΓΟΣ ΜΑΖΩΝΑΚΗΣ CLUB TOUR 2012»: 2012 թվականի սեպտեմբերից երգիչը Էլենի Ֆուրեյրայի հետ ելույթ է ունեցել աթենական «Thalassa people stage» ակումբում՝ Գլիֆադայում ։
Արտաքին հղումներ
Կատեգորիա:Հույն երգիչներ Կատեգորիա:21-րդ դարի երգիչներ
Շելի Լոնգ
Շելի Լի Լոնգ (Shelley Lee Long, ), ամերիկացի դերասանուհի, առավել հայտնի է դարձել` խաղալով Դայան Չեմբերսի դերը «Ուրախ ընկերություն» կատակերգական հեռուստասերիալում, որի համար արժանացել է «Էմիի» և երկու «Ոսկե գլոբուս» մրցանակների։ Նաև հայտնի է դարձել այլ՝ «Գիշերային հերթափոխ» (1982 թ.), «Անհամատեղելի հակասություններ» (1984 թ.), «Պրորվա» (1986 թ.), «Խելահեղ փողերը» (1987 թ.), «Կրկին բարև» (1987 թ.), «Բևերլի Հիլլզի վաշտը» (1989 թ.) կատակերգական ֆիլմերում, նաև նկարահանվել է «Ֆիլմ Բրեյդի փոքրիկ ընտանիքի մասին» և Բժիշկ «Թ-ին» և նրա կինը» (2000 թ.):
Վաղ տարիներ
Շելին ծնվել է 1949 թվականի օգոստոսի 23-ին Ինդիանայում, Ֆորտ Ուեյ քաղաքում։
Կարիերա
Լոնգը իր կարիերան սկսել է որպես մոդել` նկարվելով գովազդների համար։ Մի քանի ֆիլմերում դեր ստանալուց հետո, նա 1980 թվականին նշել է իր նորամուտը մեծ էկրան՝ նկարվելով «Վերջին ամուսնական զույգը Ամերիկայում» ֆիլմում։ Մեկ տարի անց նկարահանվել է «Քարանձավի մարդը» ֆիլմում։
Լոնգը մեծ ճանաչում է ձեռք բերե՝լ խաղալով «Գիշերային հերթափոխ» ֆիլմի գլխավոր դերը։ Ֆիլմը թողարկվել է 1982 թվականին։ Ավելի ուշ նա խաղացել է գլխավոր դեր կատակերգական «Կորցնելով դա» ֆիլմում։ 1982 թվականին նա ստացել է գլխավոր դեր «Ուրախ ընկերություն» հեռուստասերիալում, որով նա նույնպես մեծ ճանաչում է ձեռք բերել և արժանացել շատ պարգևների։ Նկարահանումների ընդմիջումների ժամանակ ևս նա շարունակել է նկարահանվել ֆիլմերում։ 1984 թվականին նա արժանացել է «Ոսկե գլուբուս» պարգևին «Անհամատեղելի հակասություններ» ֆիլմում գլխավոր դերի համար։ Հետագայում հաջորդել են մյուս ֆիլմերը՝ «Պրորվա» (1986 թ.) Թոմա Հենկսի հետ, «Խենթ փողերը» (1987 թ.) Բետ Միդելրի հետ և «Կրկին բարև» (1987 թ.): Դրան հաջորդել են գլխավոր դերեր «Գործարար աղջիկը» և «Իմ խորթ մայրը» ֆիլմերում, սակայն նա հրաժարվել է նկարահանվել «Իմ խորթ մայրը» ֆիլմում։
1987 թվականին Լոնգը լքեց «Ուրախ ընկերություն» հեռուստասերիալը։ Խոսակցություններ կային, որ Լոնգը լքել է հեռուստասերիալը բացառապես ֆիլմերում նկարահանվելու համար, սակայն դերասանուհին հերքել է դա ։
Հեռուստասերիալից դուրս գալուց հետո նա ստացել և խաղացել է գլխավոր դեր «Բեվերլի Հիլլզի վաշտը» ֆիլմում։ Ֆիլմը թողարկվել է 1989 թվականին։
1995 թվակականին նա խաղացել է կատակերգական «Ֆիլմ Բրեյդի մասին» ֆիլմում։ Ֆիլմը մեծ հաջողություններ է ունեցել, այդ իսկ պատճառով նկարահանվել են «Բրեյդի փոքրիկ ընտանիքը 2» (1996 թ.) և «Բրեյդի փոքրիկ ընտանիքը «Սպիտակ տանը» (2002 թ.) ֆիլմերը։ 1990- ականների վերջին Լոնգը դադարեցրեց իր կարիերան և սկսեց զբաղվել երեխաների դաստիարակությամբ ։ 2000 թվականին նա նկարահանվել է «Բժիշկ «Թ-ին» և նրա կինը» ֆիլմում, Ռիչարդ Գիրի հետ։
Անձնական կյանքը
1979 թվականին Լոնգը հանդիպեց Բրյուսա Թայսոնին։ Նրանք ամուսնացան 1981 թվականին և 1985 թվականի մարտի 27-ին ծնվեց նրանց աղջիկը՝ Ջուլիանան։ Լոնգը և Թայսոնը հեռացել են իրարից 2003 թվականին, ամուսնալուծվել են 2004 թվականին։
2004 թվականի նոյեմբերին Լոնգը հայտնվեց հիվանդանոցում անզգայացնող դեղամիջոցների գերդոզավորումից ։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոպրոդյուսերներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Թատրոնի դերասանուհիներ Կատեգորիա:«Էմմի» մրցանակի դափնեկիրներ
Բոսլի Քրաուզեր
Բոսլի Քրաուզեր(Bosley Crowther, ), ամերիկացի կինոքննադատ,որը պատերազմական և հետպատերազմական տարիներին՝ 1940-1967թթ․, ղեկավարել է հանրահայտ The New York Times-ի կինոյի բաժինը ։
Կենսագրություն
Ծնվել է Մերիլենդ նահանգի Լյուտերվիլ քաղաքում։ Այնուհետև ընտանիքը տեղափոխվել է Հյուսիսային Կարոլինա նահանգի Ուինստոն-Սեյլեմ քաղաք, որտեղ երիտասարդ Բոսլին մասնակցել է տեղական The Evening Star թերթի հրատարակչությանը։ Հետագայում ընտանիքը տեղափոխվեց մայրաքաղաք Վաշինգտոն, որտեղ 1922 թ․ Բոսլին ավարտեց Western High School-ը։ Երկու տարի Վիրջինիա նահանգի Օրանժ քաղաքի Woodberry Forest School-ում նախապատրաստվելուց հետո ընդունվեց Պրինստոնի համալսարան, որտեղ ուսումնասիրեց պատմություն։ Ուսանողական տարիներին եղել է The Daily Princetonian-ի խմբագիրը։ 1928-ին New York Times-ի կազմակերպած շարադրությունների ազգային մրցույթում հաղթեց և 500 դոլարանոց եվրոպական շրջագայություն շահեց՝ որպես մրցանակ։ Նրան նյույորքյան թերթում լրագրողի պաշտոն առաջարկեցին՝ շաբաթական 30 դոլար աշխատավարձով, որից Բոսլին հրաժարվեց՝ հուսալով, որ հարավային նահանգներից մեկի ոչ շատ հայտնի թերթերից մեկում աշխատանք կգտնի։ Սակայն այդպիսի թերթերի առաջարկած աշխատավարձը չնչին էր, այդ պատճառով նա վերջապես համաձայնեց լրագրող աշխատել New York Times-ում, իսկ 1933 թ․ հրավիրվեց դրամայի բաժնում աշխատելու։ Շուրջ հինգ տարի նա Բրոդվեյի ներկայացումների ակնարկներ է գրել։ Այստեղ Բոսլին ծանոթացել է Ֆլորենս Մարքսի հետ, իսկ 1933 թ․ հունվարի 20-ին նրանք ամուսնացել են։
Հեղինակություն
1940-ականների սկզբից մինչև 1960-ականների ավարտը Ք․Բոսլին ղեկավարել է New York Times-ի կինոյի բաժինը։ Կինոքննադատի հեղինակությունն այնքան բարձր էր, որ կատեգորիկ կոշտ կամ հուզական դատողությունները մեկ անգամ չէ, որ դարձել են ֆիլմի առևտրային հաջողության կամ ձախողման բանալին ։ Կինոքննադատը հայտնի էր ճապոնական ֆիլմերի հանդեպ հակակրանքով։ Նա քննադատեց «Գահը արյան մեջ» ֆիլմը (1957 թ․), իսկ «Գոդզիլան» (1954 թ․) անվանեց անկարգություն։ Միաժամանակ նա հիացած էր իտալացի նեոռեալիստներով՝ Ռ․Ռոսսելլինի, Ֆ․Ֆելլինի, Վ․ դե Սիկա և Ինգմար Բերգմանով՝ նպաստելով ԱՄՆ-ում նրանց հանրահռչակմանը։ 1960-ականներին Քրաուզերի տեսակետներն այնքան հնաոճ էին համարվում, որ, ըստ Ռ. Ռոզենբաումի հուշերի, «առաջադեմ» երիտասարդության շրջանում նրա վրա ծիծաղելու լավ ձև էր ։ Նա ձախողումներ էր համարում մոդեռնիստական կինոյի այնպիսի հանգրվաններ, ինչպիսիք են «Արկած» և «Հոգեբանական» ֆիլմերը, միաժամանակ գովաբանում էր ձախողված «Կլեոպատրան»։ Քրաուզերի բացասական ակնարկը «Բոնի և Քլայդ» ֆիլմի վերաբերյալ (1967 թ․) խուճապ առաջացրեց արտադրողների շրջանում, ովքեր վախենում էին, որ դրանից հետո ոչ ոք չի գնա ֆիլմը դիտելու։ 1968 թ.-ին՝ Նոր Հոլիվուդի դարաշրջանի սկսվելուն պես, Քրաուզերը թոշակի անցավ։
Արտաքին հղումներ
Կատեգորիա:Փրինսթոնի համալսարանի շրջանավարտներ Կատեգորիա:Ամերիկացի կինոքննադատներ
Մասիակ
Մասիակ (Massiac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 1833 մարդ, բնակչության խտությունը` 52.70 մարդ/կմ²։ Բնակավայրը զբաղեցնում է 34.78 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 60 կմ հարավ, Օրիյակ քաղաքից` 70 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1042 աշխատունակ (15-64 տարեկան) բնակիչ, որոնցից ակտիվ էին 767-ը, իսկ ոչ ակտիվները` 275։ Ակտիվության ցուցանիշը կազմում է 73,6 %։ 767 աշխատունակ մարդկանցից աշխատել է 701 անձ (385 տղամարդ և 316 կին)։ Գործազուրկ են եղել 66 անձ (30 տղամարդ և 36 կին)։ 275 անաշխատունակներից 73-ը եղել են աշակերտներ կամ ուսանողներ, 114-ը` թոշակառուներ, իսկ 88-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ապրիլի 16
Ապրիլի 16, տարվա 106-րդ (նահանջ տարիներին՝ 107-րդ) օրն է։
Ռուջեր Բոշկովիչի ինստիտուտ
Ռուջեր Բոշկովիչի ինստիտուտ (ՌԲԻ, խորվաթ. Institut Ruđer Bošković), խորվաթական գիտահետազոտական ինստիտուտ, տեղակայված Շալատի Զագրեբի շրջանում։ Հիմնադրվել է 1950 թվականին։ Ինստիտուտի տնօրենը Տոմե Անտիչին է ։
Նկարագրությունը
Սա բնական գիտությունների ու տեխնոլոգիայի ոլորտում խորվաթական ամենամեծ գիտահետազոտական ինստիտուտն է։ Այն հիմնադրվել է 1950 թվականին։ Նախապես ուներ չորս ստորաբաժանում. տեսական, մոլեկուլյար և ատոմային, ինչպես նաև էլեկտրոնային ֆիզիկա։ 1951 թվականին ինստիտուտը ստացավ խորվաթ գիտնական Ռուջեր Բոշկովիչի անունը։ Ինստիտուտին նման անվանում տալն առաջարկեց ինստիտուտի հիմնադիրներից մեկը` ֆիզիկոս Իվան Սուպեկը։ 1971 թվականներին այնտեղ աշխատում էր ավելի քան 250 աշխատակից ։
Ներկայումս ինստիտուտը հանդիսանում է միջդաստիարակչական հաստատություն։ Այստեղ աշխատում է մոտավորապես 900 մարդ, որոնցից 550 ուսանողներ ու գիտնականներ աշխատում են հետևյալ ոլորտներում. փորձարարական և տեսական ֆիզիկա, նյութերի քիմիա և ֆիզիկա, օրգանական և ֆիզիկական քիմիա, կենսաքիմիա, մոլեկուլային կենսաբանություն և բժշկություն, հյուսիսային Ադրիատիկի Ռովին շրջանում տեղակայված շրջակա միջավայրի պահպանություն։ 2013 թվականի տվյալներով ինտիտուտի բյուջեն կազմում էր 26,6 միլիոն եվրո ։
Խորվաթիայում ՌԲԻ-ին ազգային հաստատություն է, որը զբաղվում է գիտության խնդիրներով, ցուցաբերում է բարձրագույն կրթություն և ակադեմիական հասարակության աջակցություն, պետական ու տեղական օրգանների իշխանություն, ինչպես նաև բարձր տեխնոլոգիաների արդյունաբերություն։ Եվրոպական խորհրդի շրջանակներում ՌԲԻ-ն մտնում է Եվրոպական հետազոտական համակարգի կազմի մեջ։ ՌԲԻ-ն համագործակցում է աշխարհի շատ գիտահետազոտական ինստիտուտների ու համալսարանների հետ։
Ինստիտուտի ֆինանսավորման մոտավորապես 75%-ը իրականացվում է Խորվաթիայի կառավարության Կրթության, գիտության և սպորտի նախարարության միջոցով։
Ստորաբաժանումներ
Ինստիտուտի կազմի մեջ են մտնում 14 գիտահետազոտական ստորաբաժանումներ ու կենտրոններ.
Արտաքին հղումներ
Կատեգորիա:1950 հիմնադրումներ Կատեգորիա:Խորվաթիայի գիտահետազոտական ինստիտուտներ Կատեգորիա:Գիտահետազոտական ինստիտուտներ Կատեգորիա:Զագրեբ
Զելենոկումսկ
Զելենոկումսկ (Зеленокумск), քաղաք Ռուսաստանի Դաշնության Ստավրոպոլի երկրամասի Սովետսկոեի շրջանի կազմում, հանդիսանում է մունիցիպալ շրջանի վարչական կենտրոնը։ Կազմավորում է «Քաղաք Զելենոկումսկ» քաղաքային համայնքը (Город Зеленокумск)։
Տեղակայված է Ստավրոպոլի երկրամասի հարավային մասում՝ Կումա գետի վրա՝ Ստավրոպոլից 265 կմ դեպի հարավ-արևելք։
Բնակչությունը 2016 թվականին գրանցված տվյալներով կազմում էր 35 568 մարդ ։
Ազգային կազմ
2010 թվականի մարդահամարի արդյունքներով այստեղ բնակվում են հետևյալ ազգությունները ․
Արտաքին հղումներ
Կատեգորիա:Ստավրոպոլի երկրամասի քաղաքային բնակավայրեր Կատեգորիա:Ստավրոպոլի երկրամասի Սովետսկոեի շրջանի բնակավայրեր Կատեգորիա:1781 թվականին հիմնադրված բնակավայրեր
Պտղնիի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Պտղնի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 14 հուշարձան (8 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
Քրիստին Բոննևի
Քրիստին Բոննևի (Kristine Bonnevie, ), նորվեգացի կենսաբան, Նորվեգիայի առաջին կին պրոֆեսորը։ Հետազոտության ոլորտներն են եղել բջջաբանություն, գենետիկա, սաղմնաբանություն։
Կենսագրություն
Քրիստին Բոննևին ծնվել է Յակոբ Օլ Բոննևիի (1838-1904) և Էնն Յուհան Դոայի (1839-1876) ընտանիքում, ովքեր ունեցել են ինը երեխա։ Նրանց ընտանիքը 1886 թվականին Թրոնհեյմից տեղափոխվել է Քրիստիանիա ։ Քրիստինը չի ամուսնացել ։ Քույրը եղել է ֆիզիկոս, օդերևութաբան Վիլհելմ Բյորկնեսի կինը։
Բոննևին ստացել է examen artium ակադեմիական վկայագիր 1892 թվականին և սկսել է ուսումնասիրել կենդանաբանություն, հետագայում ուսումնասիրել է կենսաբանություն։ 1906 թվականին ավարտել է դոկտորական ատենախոսությունը «Undersøgelser over kimcellerne hos Enteroxenos østergreni» (Enteroxenos østergreni սաղմնային բջիջների ուսումնասիրություն)։ 1898-1899 թվականներին Ցյուրիխում սովորել է Առնոլդ Լանգի ղեկավարությամբ, 1900-1901 թվականներին` Վյուրցբուրգում Թեոդոր Բովերի ղեկավարությամբ, 1906-1907 թվականներին՝ Նյու Յորքի Կոլումբիայի համալսարանում Էդմունդ Բիչեր Վիլսոնի ղեկավարությամբ։ 1900 թվականին նա Zootomic լաբորատորիայում փոխարինել է Յուհան Հյոյին։ 1912-1937 թվականներին Քրիստին Բոննևին եղել է Ֆրեդերիկ թագավորական համալսարանի պրոֆեսոր, 1916 թվականին հիմնադրել է Ժառանգականության հետազոտությունների ինստիտուտը։
1911 թվականին Բոննևին դարձել է Նորվեգիայի գիտությունների ակադեմիայի առաջին կին անդամը։ Այնուհետև նա հիմնադրել է Կին ակադեմիկոսների նորվեգական ընկերակցությունը, որը ղեկավարել է 1922-1925 թվականներին։ 1916 թվականին նա ուսուցման տուն է հիմնել աղջիկների համար, 1923 թվականին հիմնել է ուսանողական տուն։ 1927-1937 թվականներին Քրիստինը եղել է համալսարանի հեռարձակման հանձնաժողովի անդամ։ 1909-1918 թվականներին եղել է Լիբերալ-ազատամտական կուսակցության կենտրոնական խորհրդի անդամ ։ Ընտրվել է Քրիստիանիայի քաղաքային խորհրդի անդամ և պաշտոնավարել 1908-1919 թվականներին, 1915 թվականին Նորվեգիայի խորհրդարանում եղել է փոխներկայացուցիչ։ 1916–1918 թվականներին Gamle Aker ընտրական օկրուգում եղել է Օտտո Բահր Հալվորսենի տեղակալը ։
Հիշատակ
Օսլոյի համալսարանի Blindern կենսաբանական մասնաշենքն անվանվել է Քրիստին Բոննևիի տուն ։
(8810) Ջոնմաքֆարլանդ
(8810) Ջոնմաքֆարլանդ (Johnmcfarland), աստերոիդ աստերոիդների հիմնական գոտում։ Հայտնաբերվել է 1982 թվականի մայիսի 15-ին Էլեանոր Հելինի և Յուջին Շումեյկերի կողմից Պալոմարում ։
Քրիստին Բոննևի
Արտաքին հղումներ
Կատեգորիա:Նորվեգացի կին գիտնականներ Կատեգորիա:Նորվեգացի կենսաբաններ Կատեգորիա:Նորվեգացի կենդանաբաններ Կատեգորիա:Նորվեգիայի քաղաքական գործիչներ